Lietuvos Respublikos Vyriausybė

nutarimas

DĖL LIETUVOS RESPUBLIKOS VYRIAUSYBĖS 2015 M. GRUODŽIO 23 D. NUTARIMO NR. 1333 „DĖL VALSTYBINĖS VARTOTOJŲ TEISIŲ APSAUGOS TARNYBOS NUOSTATŲ PATVIRTINIMO“ PAKEITIMO

2020 m. vasario 5 d. Nr. 91

Vilnius

Lietuvos Respublikos Vyriausybė nutaria:

Pakeisti Valstybinės vartotojų teisių apsaugos tarnybos nuostatus, patvirtintus Lietuvos Respublikos Vyriausybės 2015 m. gruodžio 23 d. nutarimu Nr. 1333 „Dėl Valstybinės vartotojų teisių apsaugos tarnybos nuostatų patvirtinimo“:

1. Pakeisti 9.4.4 papunktį ir jį išdėstyti taip:

„9.4.4. organizuoja ir atlieka keitimąsi informacija su Europos Komisija ir Europos Sąjungos valstybių narių nacionalinėmis institucijomis, įgyvendina 2017 m. gruodžio 12 d. Europos Parlamento ir Tarybos reglamentą (ES) 2017/2394 dėl nacionalinių institucijų, atsakingų už vartotojų apsaugos teisės aktų vykdymo užtikrinimą, bendradarbiavimo, kuriuo panaikinamas Reglamentas (EB) Nr. 2006/2004 (OL 2017 L 345, p. 1), su paskutiniais pakeitimais, padarytais 2019 m. gegužės 20 d. Europos Parlamento ir Tarybos direktyva (ES) 2019/771 (OL 2019 L 136, p. 28), ir 2013 m. gegužės 21 d. Europos Parlamento ir Tarybos reglamentą (ES) Nr. 524/2013 dėl elektroninio vartotojų ginčų sprendimo, kuriuo iš dalies keičiami Reglamentas (EB) Nr. 2006/2004 ir Direktyva 2009/22/EB (Reglamentas dėl vartotojų EGS) (OL 2013 L 165, p. 1), koordinuoja šių reglamentų nuostatų vykdymą Lietuvoje;“.

2. Pakeisti 10.2 papunktį ir jį išdėstyti taip:

„10.2. gauti iš valstybės ir savivaldybių institucijų, įstaigų, finansų rinkos dalyvių, elektroninių ryšių paslaugų teikėjų bei kitų juridinių ir fizinių asmenų informaciją, duomenis ir dokumentus, reikalingus įstatymų, už kurių laikymosi priežiūrą atsakinga Valstybinė vartotojų teisių apsaugos tarnyba, pažeidimams tirti, neatsižvelgiant į informacijos, duomenų ir dokumentų saugojimo laikmeną ar saugojimo vietą, įskaitant banko paslaptį ar jai prilygintą paslaptį sudarančią informaciją (kad asmuo yra banko ar kito finansų rinkos dalyvio klientas, jam teikiamos finansinės paslaugos, jo turimų sąskaitų numeriai) ir elektroninių ryšių paslaugų teikėjų turimą informaciją apie elektroninių ryšių paslaugų abonentus ar registruotus elektroninių ryšių paslaugų naudotojus, taip pat paimti dokumentus ir daiktus, kurie turi įrodomąją reikšmę;“.

3. Pakeisti 10.9 papunktį ir jį išdėstyti taip:

„10.9. be išankstinio įspėjimo įeiti į pardavėjo, paslaugų teikėjo naudojamas patalpas, teritoriją Lietuvos Respublikos vartotojų teisių apsaugos įstatymo nustatyta tvarka;“.

4. Papildyti nauju 10.10 papunkčiu:

„10.10. turėdama duomenų apie galimą pažeidimą, kuriam taikomas Reglamentas (ES) 2017/2394, patvirtinti pardavėjų, paslaugų teikėjų rašytinius įsipareigojimus nutraukti vartotojų teisių pažeidimą ir (ar) užtikrinti vartotojų teisių gynimo priemonių įgyvendinimą;“.

5. Papildyti nauju 10.11 papunkčiu:

„10.11. taikyti laikinąsias (laikinojo pobūdžio) priemones;“.

6. Papildyti nauju 10.12 papunkčiu:

„10.12. atlikti prekių ir paslaugų kontrolinius pirkimus;“.

7. Papildyti nauju 10.13 papunkčiu:

„10.13. interneto prieigos paslaugų teikėjams duoti privalomus nurodymus panaikinti galimybę pasiekti informaciją;“.

8. Buvusius 10.10–10.12 papunkčius laikyti atitinkamai 10.14–10.16 papunkčiais.

9. Pakeisti 10.15 papunktį ir jį išdėstyti taip:

„10.15. atlikti pardavėjų, paslaugų teikėjų veiklos, įskaitant elektroninių sąsajų naudojimą, patikrinimus;“.

10. Papildyti nauju 10.16 papunkčiu:

„10.16. organizuoti vartotojų nuomonių, elgsenos, prekių ir paslaugų kainų bei kitus tyrimus;“.

11. Buvusį 10.16 papunktį laikyti 10.17 papunkčiu.

Ministras Pirmininkas	Saulius Skvernelis

Teisingumo ministras	Elvinas Jankevičius